Fietsryer sterf op N12 in KlerksdorpFoto: Lincerta/Pixabay.com ŉ Fietsryer is dood nadat ŉ bakkie hom Maandagmiddag op die N12 in Klerksdorp, Noordwes getref het. “Paramedici het omstreeks 13:00 by die toneel opgedaag en die man het ŉ paar meter van sy fiets af gelê,” het Ineke van Huyssteen, woordvoerder van ER24, gesê. “Daar was ongelukkig niks wat hulle vir die man kon doen nie en hy is op die toneel dood verklaar.” Die omstandighede rondom die voorval word deur die polisie ondersoek.